মার্টিন ব্র্যাথওয়েট
মার্টিন ক্রিস্টেনসেন ব্র্যাথওয়েট (জন্ম:৫ জুন ১৯৯১) একজন ডেনীয় পেশাদার ফুটবলার, যিনি স্পেনীয় ক্লাব এস্পানিওল এবং ডেনমার্ক জাতীয় দল এর হয়ে একজন স্ট্রাইকার হিসেবে খেলেন। ব্র্যাথওয়েটের ফুটবল খেলায় হাতেখড়ি হয় স্থানীয় ক্লাব এসজিআই তে। পরবর্তীতে তিনি এসবার্গ এর যুব প্রকল্পে যোগ দেন। ২০০৯ সালে এসবার্গের হয়ে তার পেশাদার ফুটবলার জীবন শুরু করেন। ২০১৩ সালে তিনি ফরাসি ক্লাব তুলুজ এ যোগ দেন। ২০১৭ সালে তিনি ইংল্যান্ডের প্রিমিয়ারশিপের দল মিডল্‌স্‌ব্রোতে যগদান করেন। পরবর্তীতে তিনি ২০১৮ সালে ফরাসি ক্লাব বোর্দো ও ২০১৯ সালে স্পেনীয় ক্লাব লেগানেস এ ধারে কাটান। ২০১৯ সালের জুনে তিনি পাকাপাকিভাবে লেগানেসসে যোগ দেন। ২০২০ সালে আরেক স্পেনীয় ক্লাব বার্সেলোনা তাকে ক্রয় করে নেয়। ২০২২ সালে ব্র্যাথওয়েট বার্সেলোনা ছেড়ে এস্পানিওল ক্লাবে যোগদান করেন। ব্র্যাথওয়েট ডেনমার্ক অনূর্ধ্ব-১৭, অনূর্ধ্ব-১৯ এবং অনূর্ধ্ব-২১ দলে খেলেছেন। ২০১৩ সালে তার ডেনমার্ক জাতীয় দলে অভিষেক হয়।